คุณคะ ประจำเดือนหนูมาเดือนเว้นเดือนค่ะ อย่างเดือนตุลาคมประจำเดือนไม่มาเลย เเต่พอมาเดือนพฤศจิกายนประจำเดือนก็มาปกติค่ะ เเล้วก็มา 2 รอบต่อ1เดือน เคยไปโรงพยาบาลมาเเล้วค่ะ บอกว่าเป็นที่ฮอร์โมนไม่ปกติ พอได้ยามากินประจำเดือนมาทุกเดือนเลยค่ะ(ทุกเดือนที่ได้กินยา)​เเต่พอยาเร่งฮอร์โมนหมด ประจำเดือนก็กลับมาเป็นเหมือนเดิม คือมาเดือนเว้นเดือนค่ะ เป็นมาตั้งเเต่ต้นปี 62 เเล้วค่ะ เเบบนี้จะเป็นอะไรไหมคะ
สวัสดีค่ะ ประจำเดือนควรมาทุกเดือน ห่างกันประมาณ 22-35 วัน การมีประจำเดือนมาเดือนเว้นเดือนจัดว่าผิดปกติ โดยอาจมีสาเหตุจากระดับฮอร์โมนจากรังไข่ผิดปกติ ไข่ไม่ตก มีถุงน้ำหลายใบในรังไข่ พังผืดมดลูก ไทรอยด์ผิดปกติ เป็นต้นโดยหากเป็นสาเหตุจากระดับฮอร์โมนผิดปกติ การรับประทานยาคุมกำเนิดก็จะช่วยปรับรอบเดือนให้กลับมาเป็นปกติได้ แต่หากสาเหตุยังไม่ได้รับการแก้ไขหรือไม่สามารถแก้ไขให้หายขาดได้ พอหยุดยาก็จะเป็นเหมือนเดิม แนะนำปรึกษากับสูตินรีแพทย์ที่ดูแลโดยตรงว่าสาเหตุสามารถรักษาให้หายขาดได้หรือไม่ จะดูแลระยะยาวอย่างไรค่ะ